**SREDNJA ŠKOLA "STJEPAN IVŠIĆ"**

**O R A H O V I C A**

KLASA: 110-01/21-01/10

##### URBROJ: 2189-38-01-21-5

Orahovica, 20. listopada 2021.

**KANDIDATIMA**

**-SVIMA-**

**Predmet: Obavijest i upute o područjima provjere, vremenu i mjestu održavanja testiranja za radno mjesto nastavnik strojarske skupine predmeta prema natječaju od 07. listopada 2021. godine.**

Srednja škola „Stjepan Ivšić“, Orahovica je dana 07. listopada 2021. godine na svojoj mrežnoj stranici i oglasnoj ploči škole te oglasnoj i mrežnoj stranici Hrvatskog zavoda za zapošljavanje objavila natječaj za zasnivanje radnog odnosa na poslovima nastavnika strojarske skupine predmeta na određeno nepuno radno vrijeme.

Obavještavaju se kandidati koji su podnijeli pravodobne i potpune prijave te ispunjavaju propisane i u natječaju objavljene uvjete da će se procjena odnosno testiranje održati prema sljedećem rasporedu u prostorijama Srednje škole „Stjepan Ivšić“, Orahovica, Trg Tina Ujevića 1, Orahovica:

1. pismeni dio u srijedu ( 27. listopada 2021.) u 12.00 sati

2. usmeni i praktični rad u četvrtak (28. listopada 2021.) u 12.00 sati

Kandidati koji zadovolje na pisanoj provjeri imaju pravo pristupiti razgovoru (intervju). Praktičnom ispitu, odnosno usmenom dijelu pristupaju kandidati koji su ostvarili najmanje 50% ukupnog broja bodova na pismenom dijelu. Ako kandidat ne pristupi procjeni odnosno testiranju ili se nakon poziva nije odazvao na usmeni dio smatra se da je povukao prijavu na natječaj.

Sukladno čl. 105. stavak 7. Zakona o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20) koji glasi: Poslove nastavnika predmetne nastave u srednjoj školi može obavljati osoba koja je završila diplomski sveučilišni studij odgovarajuće vrste ili diplomski specijalistički stručni studij odgovarajuće vrste i ima potrebne pedagoške kompetencije.

Pisanom testiranju za radno mjesto nastavnika strojarske skupine predmeta na određeno nepuno radno vrijeme mogu pristupiti kandidati koji su podnijeli pravodobnu i urednu prijavu i koji ispunjavaju uvjete natječaja (prema abecednom redu prezimena):

1. Baračević Maja
2. Karakaš Vlado

Za vrijeme provjere znanja nije dopušteno koristiti se bilo kakvom literaturom ili bilješkama, koristiti mobitel ili druga komunikacijska sredstva, napuštati prostoriju u kojoj se vrši provjera znanja te razgovarati s ostalim kandidatima ili na drugi način remetiti red i mir.

Ukoliko kandidat postupi na nedopušteni prethodno opisan način bit će udaljen s testiranja, a njegov rezultat Povjerenstvo neće niti ocjenjivati, te će se smatrati da je kandidat povukao prijavu na natječaj.

Svi kandidati dužni su sa sobom imati važeću identifikacijsku ispravu.

Kandidati su obvezni prilikom ulaska u školu dezinficirati ruke i nositi zaštitnu ili medicinsku masku na propisan način tijekom cijelog boravka u školskom prostoru te držati fizičku distancu od 2 m.

Nakon provedenog razgovora Povjerenstvo će utvrditi ljestvicu poretka kandidata prema ukupnom broju bodova ostvarenih na provjeri znanja i razgovoru.

Povjerenstvo dostavlja ravnatelju izvješće o provedenom postupku uz koje prilaže i ljestvicu poretka kandidata prema ukupnom broju bodova ostvarenih na provjeri znanja i razgovoru, a ravnatelj odlučuje o zasnivanju radnog odnosa s izabranim kandidatima, uz prethodnu suglasnost Školskog odbora.

Područja iz kojih ćemo vršiti testiranje kandidata:

1. Zaštita na radu
2. Mjerenje pomičnim mjerilom i mikrometrom
3. Ručna obrada materijala
4. Zavarivanje
5. Tokarenje (rad na tokarskom stroju)
6. Glodanje (rad na glodalici, CNC glodalici i računalu )
7. Rad u Sinumerik 840d programu( CAD – CAM područje)
8. Glavni dijelovi motora ( poznavanje automehanike)
9. Spajanje vozila na dijagnostiku

Literatura:

Tehnologija obrade i montaže, Mijo Matošević

Ručne obrade metala, Hiti- Nikolić

Programiranje CNC strojeva, Mladen Bošnjaković i Antun Stoić

Numerički upravljani alatni strojevi, Mladen Bošnjaković

Tehnika motornih vozila, HRVATSKA OBRTNIČKA KOMORA ZAGREB, PUČKO OTVORENO UČILIŠTE ZAGREB

**Povjerenstvo za vrednovanje kandidata**